ระเบียบการแข่งขันกีฬาโครงการ กีฬาเพื่อสุขภาพ 2019

ว่าด้วย การจัดการแข่งขันฟุตซอล

กีฬาบุคลากรภายในมหาวิทยาลัยสวนดุสิต

............…..……...............

โดยที่เป็นการสมควรออกระเบียบการแข่งขันกีฬาโครงการ กีฬาเพื่อสุขภาพ การจัดการแข่งขันฟุตซอล

กีฬาบุคลากรภายในมหาวิทยาลัยสวนดุสิต ให้เป็นที่เรียบร้อย สุจริตยุติธรรม และสร้างความสามัคคีคณะกรรมการ

จัดการแข่งขัน ได้ออกระเบียบไว้ดังต่อไปนี้

ข้อ 1. ระเบียบนี้เรียกว่า “ระเบียบการแข่งขันกีฬาโครงการ กีฬาเพื่อสุขภาพ 2019

 ว่าด้วย การจัดการแข่งขันฟุตซอล กีฬาบุคลากรภายในมหาวิทยาลัยสวนดุสิต ”

ข้อ 2. บรรดาระเบียบที่ขัดหรือแย้งกับระเบียบนี้ ให้ใช้ระเบียบนี้แทน

 ข้อ 3. กติกาการแข่งขันให้ใช้กติกาการแข่งขันฟุตซอลของสหพันธ์ฟุตซอล นานาชาติ (FIFA)

 ซึ่งสมาคมฟุตบอลแห่งประเทศไทยได้ประกาศใช้ในปัจจุบัน แต่ทั้งนี้ต้องไม่ขัดหรือแย้งกับระเบียบนี้

ข้อ 4. คุณสมบัติของผู้เข้าแข่งขัน ต้องเป็นบุคลากรของมหาวิทยาลัยสวนดุสิต

ข้อ 5. จํานวนผู้เข้าแข่งขัน

 5.1 จัดให้มีการแข่งขัน จำนวน 2 รุ่น

 **1. รุ่นทั่วไป**

 **2. รุ่น อายุ `40 ปี ขึ้นไป**

5.2 ประเภททีมชาย ให้แต่ละทีม **ส่งนักกีฬาเข้าร่วมการแข่งขันได้ ทั้งทีม ไม่เกิน 16 คน**

 **ในรุ่นทั่วไป ให้มีนักกีฬาลงเล่นในสนามไม่น้อยกว่า 3 คน และไม่เกิน 4 คน**

 **และในรุ่น อายุ 40 ปี ขึ้นไป ให้มีนักกีฬาลงเล่นในสนามไม่น้อยกว่า 4 คน และไม่เกิน 5 คน**

 5.3 ให้มีเจ้าหน้าที่ทีมได้ไม่เกิน 3 คน ประกอบด้วย ผู้จัดการทีม 1 คน ผู้ฝึกสอน 1 คน

 และผู้ช่วยผู้ฝึกสอน 1 คน

 ข้อ 6. วิธีการจัดการแข่งขัน

 6.1 คณะกรรมการจัดการแข่งขันที่ได้รับการแต่งตั้ง มีหน้าที่ดำเนินการและรับผิดชอบในการ

 จัดการแข่งขัน ตลอดจนควบคุมการดำเนินการจัดการแข่งขันให้เป็นไปตามระเบียบการ

 แข่งขันนี้ และหากมีปัญหาใดนอกจากที่ระบุไว้ในระเบียบนี้ให้คณะกรรมการจัดการแข่งขัน

-2-

 พิจารณาและดำเนินการให้เสร็จสิ้นไปและรายงานให้คณะกรรมการอำนวยการจัดการแข่งขัน

 ทราบภายหลัง

 6.2 คณะกรรมการจัดการแข่งขันมีอำนาจในการพิจารณาตัดสิทธิ์ทีมที่ไม่ดำเนินการตามระเบียบ

 นี้อย่างเคร่งครัดไม่ว่ากรณีใด ๆ ทั้งสิ้น

 6.3 คณะกรรมการจัดการแข่งขันมีอำนาจในการในการเปลี่ยนแปลงโปรแกรมการแข่งขัน

 เพื่อความเหมาะสมกับระยะเวลาที่กำหนดแต่จะทำให้ผู้เข้าร่วมทำการแข่งขันเสียเปรียบมิได้

 6.4 การแข่งขันจะต้องมีทีมที่สมัครเข้าร่วมทำการแข่งขันไม่น้อยกว่า 4 ทีม หากมีทีมที่สมัครเข้า

 ร่วมแข่งขันน้อยกว่า 4 ทีม ให้แจ้งให้คณะกรรมการจัดการแข่งขันทราบเพื่อพิจารณาต่อไป

 6.5 รอบแรก แบ่งออกเป็น 2 สาย A และสาย B จัดการแข่งขันแบบพบกันหมดในสาย

 เพื่อหา 2 ทีม เข้ารอบชิงชนะเลิศ

 6.6 ในรอบชิงชนะเลิศหากเสมอกันในเวลาให้ทำการยิงลูกโทษ ณ จุดเตะโทษ ทีมละ 5 คน แต่ถ้า

 หากยังเสมอกันอีกให้ยิงไปเรื่อย ๆ จนกว่าจะมีผลแพ้ชนะ ส่วนทีมที่มีคะแนนอันดับ 2 ทั้ง

 2 สายได้ครองที่ 3 ร่วมกัน

 6.7 จัดการแข่งขันครึ่งเวลาละ 15 นาที พักระหว่างครึ่งไม่เกิน 5 นาที

 6.8 อนุญาตให้ขอเวลานอกได้ครึ่งละ 1 ครั้ง ๆ 1 นาที หากไม่ใช้สิทธิ์ในครึ่งเวลาแรกจะนำมา

 รวมกับครึ่งเวลาหลังไม่ได้

 6.9 การแข่งขันตั้งแต่รอบแรกเป็นต้นไป หากมีผู้เล่นได้รับการคาดโทษให้มีการนับแบบสะสม

 และให้มีการล้างการโดนคาดโทษในนัดต่อไปตามกรณีดังนี้

6.9.1 ผู้เล่นโดนคาดโทษใบเหลือง 1 ใบ ในแต่ละนัดให้ถือเป็นการโดนคาดโทษครั้งที่ 1

6.9.2 ผู้เล่นโดนคาดโทษด้วยใบเหลือง 2 ใบ ในหนึ่งนัดให้ถือเป็น 1 แดง และต้องพักการ

 แข่งขัน 1 นัด หรือแล้วแต่กรณี

 6.9.3 ผู้เล่นที่โดนคาดโทษด้วยใบแดง และคณะกรรมการดำเนินการจัดการแข่งขันได้

 พิจารณาแล้วเห็นว่าเกินกว่าเหตุหรือเหตุนั้น ๆ รุนแรงมากจะโดนตัดสิทธิ์ให้ออกจาก

 การแข่งขันทันที

-3-

 6.9.4 กำหนดการแข่งขัน ที่คณะกรรมการจัดการแข่งขันได้กำหนดไว้ทีมต่างๆ จะขอ

 เปลี่ยนแปลงไม่ได้หากมีปัญหานอกเหนือจากที่ระบุไว้ในระเบียบการนี้ ให้อยู่ในดุลย

 พินิจของคณะกรรมการจัดการแข่งขันเป็นผู้พิจารณา ผลการพิจารณาของ

 คณะกรรมการจัดการแข่งขันถือเป็นที่ยุติ จะอุทธรณ์ใด ๆ ไม่ได้

 6.10 รางวัลการแข่งขัน

 รางวัลชนะเลิศ

 รางวัลรองชนะเลิศ อันดับที่ 1

 รางวัลรองชนะเลิศ อันดับที่ 2 ร่วมกัน

 รางวัลนักกีฬายอดเยี่ยม

 ได้รับรางวัลตามที่คณะกรรมการจัดการแข่งขันกำหนด

ข้อ 7. กำหนดการแข่งขัน

ให้คณะกรรมการจัดการแข่งขัน เป็นผู้กำหนดวัน เวลา และสถานที่ในการแข่งขัน

และอาจเปลี่ยนแปลงได้ถ้ามีเหตุจําเป็น

ข้อ 8. ชุดแข่งขันและอุปกรณ์การแข่งขัน

8.1 อุปกรณ์บังคับของผู้เล่นประกอบไปด้วย เสื้อ กางเกงขาสั้น ถุงเท้ายาว (ต้องสีเดียวกันทั้งทีม)

 สนับแข้ง (ผู้เล่นทุกคนต้องใส่สนับแข้งไว้ใน ถุงเท้ายาว ในส่วนของหน้าแข้ง และต้องทำมา

 จากวัสดุที่เหมาะสม) รองเท้าต้องเป็นรองเท้าหุ้มส้นแบบผ้าใบ หรือแบบหนังนิ่ม ที่ส้นทำด้วย

 ยาง หรือวัสดุคล้ายคลึงกัน

 8.2 อนุญาตให้ผู้รักษาประตูใส่กางเกงขายาวได้ และต้องสวมชุดที่แตกต่างจากผู้เล่นคนอื่น ๆ

 8.3 ผู้เล่นทุกคนต้องมีหมายเลขชุดแข่งขันที่เหมือนกัน เท่านั้น มีหมายเลขที่บริเวณหน้าอก,

 ด้านหลัง และด้านหน้าของกางเกง

-4-

ข้อ 9. ข้อปฏิบัติในการแข่งขัน

 9.1 ทีมที่เข้าร่วมทำการแข่งขันจะต้องจัดทีมไปแข่งขันตามวัน เวลา และสนามแข่งขันตาม

กำหนดการแข่งขัน หากทีมไม่พร้อมลงทำการแข่งขันภายในเวลา 15 นาที จะปรับทีมนั้นเป็นแพ้

ทันทีในนัดนั้นและให้คู่ต่อสู้ชนะผ่าน หากไม่พร้อมลงทำการแข่งขันทั้ง 2 ทีม ให้ปรับเป็นแพ้ทั้ง 2 ทีม

9.2 ทีมใดเจตนาไม่ลงทำการแข่งขัน ซึ่งกำลังดำเนินการแข่งขันอยู่ หรือแสดงเจตนาไม่ร่วมการ

 แข่งขันต่อไปจนหมดเวลาการแข่งขัน ให้ปรับทีมนั้นเป็นแพ้ และให้คณะกรรมการจัดการ

 แข่งขันพิจารณาโทษตามควรแก่กรณี

 9.3 การแต่งกายของผู้เล่นต้องแต่งกายให้เรียบร้อยและเหมือนกันทั้งทีม ยกเว้นผู้รักษาประตู

 ผู้เล่นทุกคนจะต้องมีหมายเลขทั้งทางด้านหน้า, ด้านหลังเสื้อ และด้านหน้าขอกางเกง โดย

 ต้องเป็นหมายเลขเดียวกันเท่านั้น ผู้เล่นที่ไม่ติดหมายเลขหรือติดหมายเลขไม่ตรงกับใบ

 สมัคร ก่อนลงทำการแข่งขันจะต้องได้รับอนุญาตจากผู้ตัดสินเท่านั้น และผู้ตัดสินได้บันทึก

 ในรายงานไว้แล้ว

 9.4 ในกรณีที่สีเสื้อของทั้ง 2 ทีมมีสีคล้ายคลึงกัน ให้ทีมที่มีชื่ออยู่ด้านหลังเป็นทีมที่ต้องเปลี่ยน

 สีเสื้อเท่านั้น

 9.5 ผู้เล่นที่เป็นหัวหน้าชุดจะต้องติดเครื่องหมายที่แขนเสื้อด้านซ้ายให้ชัดเจน

 และนำเครื่องหมายนี้มาเอง

 9.6 ให้ผู้จัดการทีมที่เข้าร่วมทำการแข่งขัน ส่งรายชื่อ โดยเรียงหมายเลขให้ตรงตามใบสมัคร

 ก่อนเวลา แข่งขันจริง 30 นาที ของวันที่ลงทำการแข่งขันโดยให้ส่งรายชื่อต่อกรรมการผู้ตัดสิน

 9.7 คู่แข่งขันมีสิทธิที่จะตรวจสอบรายชื่อ หรือทะเบียนรูปถ่ายของคู่แข่งขันกับคณะกรรมการ

 จัดการแข่งขันในวันแข่งนั้นได้ ถ้าหากทีมใดส่งรายชื่อ หรือนามสกุลผู้เล่นปลอม หรือจัดผู้ที่

 ไม่มีสิทธิตามระเบียบนี้ลงแข่งขัน ให้ปรับทีมนั้นเป็นแพ้ในการแข่งขันในครั้งนั้นทันที ไม่ว่า

 จะมีการประท้วงหรือไม่ก็ตาม โดยให้คณะกรรมการจัดการแข่งขันเป็นผู้พิจารณาลงโทษ

 ตามควรแก่กรณี

-5-

9.8 การเปลี่ยนตัว สามารถเปลี่ยนตัวผู้เล่นได้ตลอดเวลาโดยไม่จำกัดจำนวน แต่ต้องให้ผู้เล่นที่

 อยู่ในสนามแข่งขันออกจากสนามแข่งขันก่อนจึงจะมีสิทธิ์เข้าเล่นได้ และต้องเปลี่ยนตัวใน

 เขตเปลี่ยนตัวเท่านั้นหากผู้เล่นเปลี่ยนตัวไม่ถูกต้องจะโดนคาดโทษทันที

 9.9 ตั้งแต่เริ่มเข้าสู่สนามแข่งขัน ผู้ตัดสินมีอำนาจในการตักเตือนผู้เล่นที่กระทำผิดหรือมี

 พฤติกรรมที่แสดงถึงการไม่มีน้ำใจเป็นนักกีฬา ผู้ตัดสินมีอำนาจสั่งให้ผู้เล่นคนนั้นออกจาก

 สนามแข่งขันได้ และรายงานให้คณะกรรมการจัดการแข่งขันลงโทษตามควรแก่กรณี

ข้อ 10 ในกรณีที่มีปัญหาเกี่ยวกับการใช้ระเบียบนี้ ให้คณะกรรมการจัดการแข่งขันเป็นผู้วินิจฉัยชี้ขาด